[{"text_idx": "#000002", "text": "Homehea ko\u0303huta\u0308isOMG kui maitsev pa\u0308hklijahuga suvesalat!"}, {"text_idx": "#000003", "text": "OMG kui maitsev pa\u0308hklijahuga suvesalat!"}, {"text_idx": "#000004", "text": "Mulle meeldib oma salatite retsepte aeg-ajalt ta\u0308iendada. Vastavalt hooajale ja vo\u0303imalusele miksin ma kokku erinevaid asju. Ja nu\u0308u\u0308d jo\u0303udsin selle pa\u0308hklipuruga salatini. Tavaliselt on nii, et pa\u0308eval olen ma low-fat-raw-vegan ja o\u0303htul high-fat-raw-vegan :). See ta\u0308hendab, et rasvasemad toidud ja\u0308a\u0308vad tavaliselt o\u0303htusse. Mo\u0303nikord tuleb mul laste magamise ajal mingi mu\u0308stiline kokkamistuhin sisse, siis avastangi uusi po\u0303nevaid salateid. Nii su\u0308ndis ka see Oh My God kui maitsev pa\u0308hklijahuga suvesalat :). Kalorid on siis po\u0303hiliselt rasvast, mineraale ja b-grupi vitamiine (eriti kui kasutad metsikuid taimi) on kuhjaga :). Bon appetit!"}, {"text_idx": "#000005", "text": "peota\u0308is metsikuid taimi (nt naat, ja\u0308nesekapsas)\n1 va\u0308ike lilla sibul (mulle meeldib va\u0308rvi pa\u0308rast, tegelt vahet pole)\nsupilusikata\u0308is dulse helbeid (vetikas, saab nt Biomarketist)\nmaitse ja\u0308rgi Su\u0308vahavva Loodustalu Maitseainesegu Pitsale (best ever pitsa maitseaine, koostises basiilik, aed-monarda, kreeka pune, iisop)\n60g India pa\u0308hkleid kohviveskis jahuks\nto\u0308rts mahedat lo\u0303hnavat ja puuviljase maitsega oliivio\u0303li"}, {"text_idx": "#000006", "text": "1. Pane India pa\u0308hklid kohviveskisse ja lase jahuks.\n2. Rebi salatilehed ja teised rohelised lehed tu\u0308kkideks ning pane kaussi, peale raputa pa\u0308hklijahu ja sega la\u0308bi.\n3. Lo\u0303ika sibul ja tomat ning aseta peened poolringid salatile.\n4. Peenesta kuivatatud tomat ja lisa salatile.\n6. Lisa basiilikulehed, dulse helbed, maitseainesegu ja oliivio\u0303li ning sool. Sega lahedalt la\u0308bi ja pane pa\u0308ikese ka\u0308tte 20-30 minutiks seisma. Ma tavaliselt ei jaksa nii kaua oodata ja olen ninapidi salati kausi kohal juba 15min pa\u0308rast tegemist :)."}, {"text_idx": "#000007", "text": "Kui sibul gaase tekitab, siis selle saab kergelt a\u0308ra ja\u0308tta. Ja ko\u0303iki maitseaineid timmi oma maitse ja\u0308rgi, et ikka mo\u0303nus su\u0308u\u0308a oleks. India pa\u0308hkel kipub ja\u0308tma kergelt magusa meki, nii et to\u0308rts sojakastet on ses osas va\u0308ga sobiv (aga ole sellega ettevaatlik, meeletult naatriumit)."}]